**PROJEKTS**

**2024.gada \_\_.jūnijā Nr.­**\_\_\_\_\_\_

**(prot. Nr.** \_\_\_\_\_\_ .**§)**

**Par nekustamā īpašuma Smilšu ielā 92, Daugavpilī, daļas nodošanu**

#### **bezatlīdzības lietošanā biedrībai “Daugavpils kultūrizglītības biedrība “Uzdim””**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, izskatot biedrības “Daugavpils kultūrizglītības biedrība “Uzdim”” 2024.gada 20. maija vēstuli (reģistrēta Daugavpils pašvaldības centrālajā pārvaldē 2024. gada 20. maijā ar Reģ.Nr. 300/1.2.-6) ar lūgumu piešķirt bezatlīdzības lietošanā neapdzīvojamās telpas Smilšu ielā 92, 206. kabinetu, Daugavpilī, Baltkrievu svētdienas skolas “Vjasjolka” nodarbībām un Daugavpils kultūrizglītības biedrības “Uzdim” vajadzībām, lai veicinātu izglītojošo darbību kultūras veicināšanai un pilsoniskas sabiedrības attīstībai, atbilstoši organizācijas statūtiem un, ņemot vērā, ka saskaņā ar Valsts ieņēmumu dienesta datu bāzē pieejamo informāciju, biedrībai “Daugavpils kultūrizglītības biedrība “Uzdim”” 2024.gada 26.marta lēmumu Nr. 32.6/8.71/9386 ir piešķirts sabiedriskā labuma organizācijas statuss darbības jomās – izglītības veicināšana, kultūras veicināšana, pilsoniskas sabiedrības attīstība, Daugavpils valstspilsētas pašvaldības domes (turpmāk – Dome), ievērojot Īpašuma un mājokļu komitejas 2024.gada \_\_\_\_\_\_ atzinumu, Domes Izglītības un kultūras jautājumu komitejas 2024.gada \_\_\_\_\_\_ atzinumu un Domes Finanšu komitejas 2024.gada \_\_\_\_\_\_ atzinumu, **Daugavpils valstspilsētas pašvaldības** **dome nolemj:**

1. Nodot bezatlīdzības lietošanā sabiedriskā labuma organizācijai – biedrībai “Daugavpils kultūrizglītības biedrībai “Uzdim””, reģistrācijas Nr. 40008004087, juridiskā adrese: Smilšu iela 92, Daugavpils, turpmāk – Biedrība, Daugavpils valstspilsētas pašvaldībai piederošā nekustamā īpašuma ar kadastra numuru 0500 005 2018 Smilšu ielā 92, Daugavpilī, daļu – neapdzīvojamās telpas 33.4 kv.m platībā, kas telpu grupas eksplikācijā apzīmētas ar Nr.008-114 (būves kadastra apzīmējums 0500 005 2018 001), un zemesgabala ar kadastra numuru 0500 005 2018 un platību 18016 kv.m 334/95780 domājamās daļas, turpmāk – Īpašums.

2. Ēkas (kadastra apzīmējums 0500 005 2018 001)bilances vērtība uz 2024.gada 30.jūniju sastāda   2 504 723,42 EUR (divi miljoni pieci simti četri tūkstoši septiņi simti divdesmit trīs *eiro* 42 *centi*).

Zemesgabala (kadastra apzīmējums 0500 005 2018) bilances vērtība uz 2024.gada 30.jūniju sastāda  34 459,00 EUR (trīsdesmit četri tūkstoši četri simti piecdesmit deviņi *eiro* 00 *centi*).

3. Īpašums tiek nodots bezatlīdzības lietošanā līdz 2026.gada 30. decembrim,bet ne ilgāk kā uz laiku, kamēr Biedrībai ir sabiedriskā labuma organizācijas statuss.

4. Īpašuma bezatlīdzības lietošanas mērķis – Biedrības darbība (izglītības veicināšana, kultūras veicināšana, pilsoniskas sabiedrības attīstība un Baltkrievu svētdienas skolas “Vjasjolka” darbības mērķiem).

5. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

6. Nododamais Īpašums ir apmierinošā tehniskā stāvoklī.

7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ, ja:

7.1. tiek lauzts līgums par Īpašuma nodošanu bezatlīdzības lietošanā pirms lēmuma 3.punktā norādītā termiņa;

7.2. iestājies lēmuma 3.punktā noteiktais termiņš;

7.3. Īpašums tiek izmantots pretēji nodošanas bezatlīdzības lietošanā mērķim;

7.4. Biedrībai ir anulēts sabiedriskā labuma organizācijas statuss.

8. Uzdot Daugavpils valstspilsētas pašvaldības iestādei “Daugavpils Kultūras pils”, reģistrācijas Nr. 50900040341, juridiskā adrese Smilšu iela 92, Daugavpils, LV-5410, sagatavot un noslēgt līgumu par Īpašuma nodošanu bezatlīdzības lietošanā, paredzot Biedrībai pienākumu segt visus ar attiecīgo Īpašumu uzturēšanu saistītos izdevumus (elektroenerģija, apkure, ūdens, kanalizācija u.c.).

Domes priekšsēdētājs A.Elksniņš